Борбе у северној Африци су почеле са италијанском објавом рата 10. јуна 1940. "11. хусарски пук" британске војске (уз помоћ 1. Краљевског тенковског пука, 1. КТП) је 14. јуна прешао египатско-либијску границу и заузео тврђаву Капуцо. Затим је следила италијанска контраофанзива у Египат и освајање Сиди Баранија у септембру 1940, а потом и операција Компас, контраофанзива Комонвелта. Током операције Компас, италијанска 10. армија је била уништена, па је Немачки афрички корпус, под командом Ервина Ромела, послат у северну Африку током операције Сунцокрет да појача италијанске снаге како би спречио потпуни пораз сила Осовине.